[{"text_idx": "#000000", "text": "Local and National News for Carmarthenshire"}, {"text_idx": "#000001", "text": "Blwyddyn gyntaf addysg nyrsio yn Aberystwyth yn \u2018hwb mawr\u2019 i\u2019r GIG lleol"}, {"text_idx": "#000004", "text": "Mae\u2019r graddau\u2019n cynnig cyfle i fyfyrwyr astudio hyd at hanner eu cwrs trwy gyfrwng y Gymraeg. Mae\u2019r cwrs hefyd yn rhoi lleoliadau gwaith i fyfyrwyr nyrsio yn Ysbyty Bronglais ac ardaloedd cymunedol er mwyn iddynt gael profiad ymarferol mewn ysbyty."}, {"text_idx": "#000005", "text": "Mae ymarfer clinigol yn cyfrif am 50 y cant o raglen hyfforddi myfyriwr nyrsio. Yn y flwyddyn ddiwethaf, mae tua 50 o fyfyrwyr wedi cael eu lleoli yn Ysbyty Bronglais a lleoliadau iechyd eraill ar draws ardal bwrdd iechyd Hywel Dda."}, {"text_idx": "#000006", "text": "I gefnogi\u2019r lleoliadau ymarfer clinigol a ddarperir gan y bwrdd iechyd, mae\u2019r Brifysgol hefyd wedi creu cyfres o ystafelloedd ymarfer clinigol o ansawdd uchel yn ei Chanolfan Addysg Gofal Iechyd newydd, sydd wedi\u2019i lleoli gyferbyn ag Ysbyty Bronglais yn y dref. Cefnogwyd y datblygiad \u00a31.7 miliwn gan grant o \u00a3500,000 gan Lywodraeth Cymru."}, {"text_idx": "#000009", "text": "\u201cCydweithio yw conglfaen profiad clinigol llwyddiannus i fyfyrwyr nyrsio. Yn y cyfnod heriol hwn mae\u2019r partneriaethau rhyngom ni ac addysg uwch yn hanfodol i ddysgu clinigol ac ar gyfer paratoi\u2019r genhedlaeth nesaf o weithwyr iechyd."}, {"text_idx": "#000010", "text": "\u201cNod gweithio mewn partneriaeth a\u0302 Phrifysgol Aberystwyth yw bod o fudd i recriwtio a chadw nyrsys yn lleol, yn ogystal a\u0302\u2019r potensial i ysbrydoli modelau gofal iechyd newydd. Bydd y cydweithio yn parhau i gyfrannu at wella\u2019r ddarpariaeth gofal iechyd yn lleol a thu hwnt.\u201d"}, {"text_idx": "#000012", "text": "\u201cFe wnes i fwynhau fy lleoliad yn fawr, roedd pob aelod o staff yn y lleoliad yn gwneud i mi deimlo\u2019n groesawgar ac yn fy nhrin fel rhan o\u2019u ti\u0302m. Roedd y staff yn dangos proffesiynoldeb, tosturi, ac empathi tuag at y cleifion dan eu gofal dan bwysau aruthrol ar adegau. Cefais fy annog i gymryd rhan weithredol yng ngofal cleifion yn yr ardal, gan ddarparu gofal nyrsio cyfannol sy\u2019n seiliedig ar dystiolaeth. Rwyf wedi dysgu llawer o sgiliau newydd y byddaf yn eu datblygu yn fy ngyrfa nyrsio."}, {"text_idx": "#000015", "text": "\u201cRydym yn falch iawn bod yr addysg nyrsio newydd eisoes yn rhoi hwb i recriwtio a chadw staff yn lleol ac yn rhanbarthol. A, thrwy gynnig llawer o\u2019r hyfforddiant yn Gymraeg, mae hefyd o fudd i\u2019r ddarpariaeth iaith yn ein gwasanaeth iechyd."}, {"text_idx": "#000016", "text": "\u201cRydym yn ddiolchgar iawn i\u2019n holl bartneriaid sydd wedi helpu i wneud i hyn ddigwydd, gan gynnwys y byrddau iechyd lleol, Llywodraeth Cymru, Cyngor Sir Ceredigion ac Addysg a Gwella Iechyd Cymru."}, {"text_idx": "#000017", "text": "\u201cDros y blynyddoedd i ddod, a thrwy weithio gyda phartneriaid, rydym yn awyddus i wneud cyfraniad cynyddol at ddiwallu anghenion ein GIG. Mae\u2019r Ganolfan Addysg Gofal Iechyd newydd yn adnodd pwysig yn yr ymdrech honno. Rydym yn gosod y sylfeini ar gyfer twf addysg gofal iechyd yma yn Aberystwyth i\u2019r dyfodol.\u201d"}, {"text_idx": "#000019", "text": "MAE Prifysgol Caerdydd yn creu partneriaeth i gefnogi Pentre Awel \u2013 prosiect iechyd a lles sydd wedi\u2019i glustnodi ar gyfer..."}]